**Дел.Број : 82**

**Датум: 27.1.2021**

 **Образац 12**

**Предузеће: Јавно предузеће за путеве и стамбено комуналну делатност општине Алексинац**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2020. до 31.12.2020

Алексинац,27.01.2021.год.

 **I ОСНОВНИ СТАТУСНИ ПОДАЦИ**

**Пословно име:** Јавно предузеће за путеве и стамбено комуналну делатност општине Алексинац

**Седиште:** Алексинац,Душана Тривунца 7/II

**Претежна делатност:** изградња путева и аутопутева

**Матични број:**07993447

**ПИБ:**100305659

**Оснивач:**  ОУ Алексинац

 Годишњи програм пословања је усвојен на седници Надзорног одбора( број Одлуке 1269/2) 02.12.2019. године, заведен под бројем 1271 и оснивача Одлуком број 020-274 од 30.12.2019.год.Прва измена Програма пословања усвојена је на седници Надзорног одбора 05.02.2020.год.заведена под бројем 94/2 ,одобрена од стране оснивача Одлуком број:020-27 од 14.02.2020.године.

**Делатности јавног предузећа за путеве и стамбено комуналну делатност општине Алексинац су:**

 Предузеће je организовано као јединствена целина, а своју делатност обавља на начин да се обезбеде услови прописани Законом о комуналним делатностима, другим законима и подзаконским актима и то преко организационих јединица.

 Претежна делатност Јавног предузећа је: 42.11- изградња путева и аутопутева.

 Поред претежне делатности Јавно предузеће обавља и следеће делатности:

* + 42.13 Изградња мостова и тунела
* 43.11 Рушење објеката
* 43.12 Припрема градилишта
* 43.21 Постављање електричних инсталација
* 43.99 Остали непоменути специфични грађевински радови
* 41.20 Изградња стамбених и нестамбених зграда
* 42.21 Изградња цевовода
* 43.91 Кровни радови
* 42.91 Изградња хидротехничких објеката
* 42.99 Изградња осталих непоменутих грађевина
* 42.22 Изградња електричних и телекомуникационих водова
* 43.29 Остали инсталациони радови у грађевинарству
* 43.22 Постављање водоводних, канализационих, грејних и климатизационих система
* 43.31 Малтерисање
* 43.32 Уградња столарије
* 43.33 Постављање подних и зидних облога
* 43.34 Бојење и застакљивање
* 43.39 Остали завршни радови
* 43.99 Остали непоменути специфични грађевински радови
* 49.41 Друмски превоз терета
* 52.21 Услужне делатности у копненом саобраћају
* 77.32 Изнајмљивање и лизинг машина и опреме за грађевинарство
* 62.03 Управљање рачунарском опремом
* 63.11 Обрада података, хостинг и сл.
* 71.12 Инжењерске делатности и техничко саветовање
* 70.22 Консултантске активности у вези с пословањем и осталим управљањем
* 74.90 Остале стручне, научне и техничке делатности
* 81.10 Услуге одржавања објеката
* 81.21 Услуге редовног чишћења зграда
* 81.22 Услуге осталог чишћења зграда и опреме
* 81.29 Услуге осталог чишћења
* 38.11 Скупљање отпада који није опасан
* 38.12 Скупљање опасног отпада
* 38.21 Третман и одлагање отпада који није опасан
* 38.22 Третман и одлагање опасног отпада
* 39.00 Санација, рекултивација и друге услуге у области управљања отпадом

 - 96.09 Остале непоменуте личне услужне делатности

 - изнајмљивање пословног и стамбеног простора у власништву општине Алексинац

 Јавно предузеће може без уписа у регистар да врши и друге делатности које служе обављању претежне делатности, уколико за те делатности испуњава услове предвиђене законом.

О промени делатности Јавног предузећа као и о обављању других делатности које служе обављању претежне делатности, одлучује Надзорни одбор, уз сагласност оснивача, у складу са законом.

**II ОБРАЗЛОЖЕЊЕ ПОСЛОВАЊА**

**У складу са Програмом пословања,изведни су следећи радови :**

- **Радови на редовном и зимском одржавању локалних путева,улица и јавних површина на територији општине Алексинац.**

\*одржавање коловоза и банкина,

\*одржавање трупа пута и путног појаса и остали радови неопходни за несметано и безбедно одвијање саобраћаја и одржавање путних објеката,

\*поправка оштећења коловоза локалних путева,улица и других сабраћајних површина,

\*уклањање одрона,осулина,наноса,предмета и блата са коловоза и других путних објеката,

\*чишћење риголе,јаркова и прoпуста за воду,сечење растиња,

\*радови на зимском одржавњу,уклањање снега са коловоза,путева,улица,стајалишта,паркинга ,посипање залеђених и снегом покривених коловоза одговарајућим материјалом и друге радове.

**- Радови на редовном одржавању саобраћајне сигнализације на локалним путевима,улицама и јавним површинама.**

\*одржавање вертикалне саобраћајне сигнализације,

\*одржавање хоризонталне саобраћајне сигнализације.

**- Одржавање сеоских путева,**

**- Услуге трећим лицима и послови остварени на тендерима и остали приходи.**

 Јп за путеве и стамбено комуналну делатност општине Алексинац у оквиру своје делатности редовно и периодично одржава општинске путеве у укупној дужини од 141,90 км.

 Циљ јавног предузећа је да обезбеди корисницима општинских путева расположиве,безбедне и комфорне услове путовања,да друштву као целини створимо инфраструктурну базу за развој.

 у динарима

1. **БИЛАНС УСПЕХА**

 Односи се на финансијски резултат и однос прихода и расхода.

Предузеће је закључно са четвртим кварталом 2020.године остварило пословни добитак у износу од 4.174.000. динара.Нето добитак износи 3.548.000 динара. Резултат добити је релизација уговорених послова , повољнији временски услови и стагнација пандемије.

 **Напомена:**

 Прелиминарно утврђен нето добитак за 2020.годину кориговаће се према Правилнику о рачуноводственим политикама у складу са МСФИ за МСП којим се регулише утврђивање одложених пореских средстава ,односно одложених пореских расхода и прихода који у моменту израде кварталног извештаја нису утврђени.

 У складу са МРС 19 и одељком 28 МСФИ за МСП предузеће је у обавези да изврши резервисања за отпремнине и јубиларнe награде.Предузеће има судске спорове који нису окончани па ће извршити и резервисања за судске спорове.Износ судских спорова је материјално значајан па ће предузеће у оквиру редовних годишњих извештаја за 2020.годину до момента предаје ,односно 30.06.2021.године извршити неопходна књижења на резервисању за 2020.годину.

 Обрачун овог резервисања биће завршен до доношења редовних годишњих извештаја за 2020.годину.

 Извештај о попису после усвајања Надзорног одбора и доношење одлуке биће прокњижен и кориговаће добитак предузећа.

**Укупни приходи** за период од 01.01.-31.12.2020.године износе 100.698.000 динара и чине их :

-Приходи од продаје производа и услуга у износу од 91.698.000 динара и

-Приходи од субвенција у износу од 9.000.000.динара.

 **Укупни трошкови** за период од 01.01.-31.12.2020.године износе 97.150.000 динара и чине их :

-пословни расходи у износу од 96.524.000. динара;

-финасијски расходи у износу 479.000.динара и

-остали расходи у износу од 147.000 .динара.

 Нето добитак настао је као директна последица позитивне разлике прихода и расхода.

 Пословни приходи се књиже у оквиру групе 614 и највећим делом су везани за послове које предузеће обавља на редовном одржавању путева и улица. Радови су извршни по основу уговорених послова у највећој мери са ОУ Алексинац.

 Приходи од осталих услуга који се књиже нису материјално значајни.

 У периоду од 01.01.-31.12.2020.године остварени су приходи у укупном износу од 100.698.000 динара.У поређењу са оствареним приходима за исти период 2019.године(100.449.000 динара) приходи су већи за износ од 249.000 динара.

 У наведеном извештајном периоду реализована је субвенција у износу од 9.000.000.динара.Субвенција је садржана у приходима.

 Што се тиче остварених прихода у поређењу са планираним (121.083.000.динара) види се да је реализација мања за 20.385.000. динара.Мањи износ реализованих прихода у односу на планиране су неповољни временски услови у првом и четвртом кварталу као и ванредна ситуација због пандемије вирусом Ковид-19 у првом и другом кварталу.

 Пословни расходи у највећим делом су исказани на рачунима групе 51 у оквиру које се књиже и чине их трошкови материјала и трошкови горива и енергије.

 Пословни расходи износе 96.524.000.динара и реализовани су са 80,55% у односу на план,највише због спроведених поступака јавних набавки на основу којих смо остварили уштеду.Што се тиче поређења остварених пословних трошкова у 2020.години у односу на остварене трошкове из претходне године за наведени период види се да су трошкови већи за износ 3.156.000 динара у односу на пословне трошкове у 2019.години (93.368.000.динара) . На билансним позицијама забележен је нижи ниво поједних трошкова из група 51,53, за наведени извештајни период .У оквиру групе 51 најзначајнији су трошкови за набавку материјала и то трошкови за набавку асфалтне масе .У групи 53 најзначајније ставке се односе на трошкове ангажовања радне снаге као и трошкови одржавање механизације.Група 55 је највећим делом оптерећена трошковима пореза на имовину и другим пореским давањима.

 Група 54 на којој се књижи амортизација која износи 4.154.000. динара евидентиран је трошак амортизације за 2020 годину на основу прелиминарног обрачуна.

 Учешће материјала у укупним приходима је 25,24 % током овог извештајног периода.

 У укупним расходима предузећа ,трошкови материјала учествују са 26,16 % .

 Предузеће је у периоду од 01.01.-31.12.2020.године уградило 2.031 тона асфалтне масе што финансијски износи 13.604.265 динара без ПДВ-а.

1. **БИЛАНС СТАЊА**

 у динарима

 Биланс стања на дан 31.12.2020.године показује да предузеће има значајне износе на позицијама обавезе према добављачима и на потраживањама од купаца.Реч је о томе да су обрачунске ситуације за редовно(зимско) одржавање путева и улица прокњижене под датумом 31.12.док су наплата и плаћање по истим основама извршене у јануару 2021.године.Што се тиче обавезе према добављачима,предузеће се труди да у законском року измирује своје обавезе и одржи текућу ливидност.

 Одступање у односу на планирано налази се на групи 48 –Обавезе за остале порезе, доприносе и друге дажбине.До ове појаве је дошло из разлога што се обавезе насталe у децембру месецу измирују у месецу јануару наредне године. Постоје и друга одступања у односу на план али не значајна.

1. **ИЗВЕШТАЈ О ТОКОВИМА ГОТОВИНЕ**

 у динарима

 Извештај о токовима готовине показује да предузеће у овом извештајном периоду није имало проблема са ликвидношћу .Предузеће није имало проблема у наплати потраживања.Предузеће је у овом извештајном периоду спровело Измене програма пословања на које је добило сагласност Скупштине .Те измене су имале последице и на планске податке приказане у оквиру пратеће табеле.

 Укупни приливи готовине износе 126.837.000.динара и остварени су са 97,98% од планираних а укупни одливи готовине износе 126.782.000.дин. и остварени су са 97,98 % од планираних .Постоје мања одуступања од планираног,не значајна.

1. **ТРОШКОВИ ЗАПОСЛЕНИХ**

 у динарима

Полазну основу приликом планирања масе и исплате средстава за зараде предузеће је вршило у складу са Законом о престанку важења Закона о привременом уређивању основица за обрачун и исплату плата ,односно зарада и других сталних примања код корисника јавних средстава који је ступио на снагу 1.јануара.2020.године.Овим законом основица,односно вредност радног часа,вредност бода и вредност основне зараде,за обрачун и исплату плата ,односно зарада код корисника јавних средстава примењиваће се у висини која је утврђена до дана ступања на снагу овог Закона.Планирање масе и исплате средстава за зараде вршено је у складу са Колективним уговором као и Анексом колективног уговора предузећа.

Трошкови из групе 52 –везани су за трошкове зараде и накнаде запослених и крећу се у границама планираних ,односно у делу основних зарада су испод планираних јер је тренутан број запослених којима се исплаћује зарада мањи од планираног броја запослених.Што се тиче других примања и накнаде трошкова запосленима,крећу се у границама планираних износа за овај извештајни период.

У наведеном периоду износ зарада за запослене износи : НЕТО – 24.544.987. динара ; БРУТО 1-33.828.073 и БРУТО 2- 39.460.448 динара.

\* Просечна нето плата по запосленом износи 46.486,72. динара а просечна бруто плата износи 64.068,32.динара.

\* Накнаде по уговору о делу износе 9.032 динара.Број прималаца 1.

Остварена је 3,61% у односу на план.

\*Накнада по уговору о привременим и повременим пословима износе 123.822.динара.

Број прималаца 1.

.\*Накнада члановима надзорног одбора износи 191.824. динара.Број прималаца 3.

Остварена је 77,72 % у односу на план.

\*Трошкови превоза запослених на посао и са посла износе 1.846.957 динара за наведени период. Постоји мало одступање у односу на план због честих повећања цена месечних карата.

\*Дневнице на службеном путу износе 74.000 динара и 49,33 % су реализоване у односу на планиране.

\*Накнаде трошкова на службеном путу износе 1.200.динара и 6 % су реализоване у односу

на план.

\*Јубиларне награде износе 36.087.динара и18,04% су реализоване у односу на план.Број прималаца је 4 .

\*Помоћ радницима и породици радника износи 1.969.333.динара.Реализована је 85,62% у односу на план.

\*Остале наканаде трошкова запосленима и осталим физичким лицима износе 182.256.динара.Реализована су са 73,28% у односу на план.

Трошкови запослених су у скалду са планираним.

1. **ДИНАМИКА ЗАПОСЛЕНИХ**

Предузеће на дан 31.12.2020.године имало је 35 радника на неодређено време и 9 радника на одређено време.

Динамика запослених је у скаладу са планираном.

**6. КРЕТАЊЕ ЦЕНА ПРОИЗВОДА И УСЛУГА**

Цене за изведене радове су у складу са усвојеним ценовницима и нису мењане дужи временски период.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће је планирало средства из субвенције у износу од 9.000.000 динара и у извештајном периоду средства су реализована.

**8. СРЕДСТВА ЗА ПОСЕБНЕ НАМЕНЕ**

 у динарима

 Предузеће нека средства посебне намене није уопште планирало,док је нека планирало у минималном износу.У периоду од 01.01.-31.12.2020. од средстава посебне намене реализовани су :

 -Трошкови за спортске и здравствене активности у износу од 55.670. динара;

 -Трошкови репрезентације у износу од 102.910. динара. и

 - Реклама и пропаганда у износу од 57.900 .динара.

**9. ИЗВЕШТАЈ О ИНВЕСТИЦИЈАМА**

Програмом пословања нису планиране инвестиције.

**III ЗАКЉУЧНА РАЗМАТРАЊА И НАПОМЕНЕ**

 Планирани приходи и расходи по изворима финансирања и намени трошкова по свом обиму су уравнотежени.Предузеће се борило да очува текућу ликвидност и да измири обавезе које су настале из ранијег и текућег периода пословања,нарочито обавезе према добављачима и кредитима. Поред свих тешкоћа које је предузеће имало у претходном периоду успело је да унапреди механизацију и опрему како би адекватније и квалитетније обављало планиране и уговорене послове. Предузеће је купило нови камион марке Ивеко у јулу месецу.Куповина камиона је финансирана у износу од 9.000.000 динара из средстава субвенције и 3.588.000.динара из инвестиоционог кредита.Од осталих већих набавки,предузеће је купило раоник за снег у износу од 719.520 динара и епоху(посипач соли) у износу од 359.520 динара.Опрема је купљена из сопствених средстава.

 Тренутне разлике појединих позиција су настале као последица интерних и екстерних фактора (реалних) окружења које утичу на токове пословања а који се временски не могу предвидети .

 Пандемија је имала неповољан утицај на финасијски положај предузећа у предхоном извештајном периоду али није утицала да предузеће послује по принципу сталности пословања.Предузеће предузима све мере за ублажавање ризика и утицаја на пословање предузећа јер се у наредном периоду очекују нестабилни временски услови ,као и неизвесна ситуација у вези пандемије изазване вирусом Ковид-19.Треба узети у обзир да ће добит предузећа бити мања када урадимо коначни завршни рачун и спроведемо књижења за резевисање јубиларних награда,отпремнина и судских спорова,као и пореза на добит.

Датум 27.01.2021 .год. \_\_\_\_\_\_\_\_\_\_\_\_\_\_\_\_\_\_

 Потпис и печат